ananddey/assamese-wiki-corpus huggingface dataset:
মিনাক্ষী শ্ৰীনিবাসন

মিনাক্ষী শ্ৰীনিবাসন (; জন্ম: ১১ জুন, ১৯৭১) হৈছে এগৰাকী ভাৰতীয় নৃত্যশিল্পী, কৰিঅ'গ্ৰাফাৰ। তেখেত ভাৰতনাট্যমৰ পাণ্ডানাল্লুড় শৈলীৰ এগৰাকী পটিয়সী।

মিনাক্ষী শ্ৰীনিবাসনে মাদ্ৰাছ সংগীত একাডেমীৰ বাৰ্ষিক আন্তৰ্জাতিক নৃত্য মহোৎসৱত নৃত্যানুষ্ঠান পৰিৱেশন কৰিছে। ইয়াৰ লগতে তেখেতে ভাৰতীয় শাস্ত্ৰীয় সংগীত আৰু নৃত্যৰ ছিফাছ মহোৎসৱ (ছিংগাপুৰ) আৰু পেৰিছত অনুষ্ঠিত হোৱা মুইছি গাইমেটতো অনুষ্ঠান পৰিৱেশন কৰিছে। ২০১১ চনত সংগীত নাটক একাডেমীৰ পৰা তেখেতে উস্তাদ বিছমিল্লাহ খান যুৱ পুৰস্কাৰ গ্ৰহণ কৰে।

ইয়াৰ লগতে শ্ৰীনিবাসন এগৰাকী স্থপতিবিদ। চেন্নাই আৰু তামিলনাডুত তেখেতে 'Calm Studio' নামৰ এখনি পেছাদাৰী প্ৰতিষ্ঠানৰ গুৰি ধৰিছে।

প্ৰাৰম্ভিক জীৱন আৰু শিক্ষা

মিনাক্ষী শ্ৰীনিবাসনে জন্মলাভ কৰে ১৯৭১ চনৰ ১১ জুনত। জন্মস্থান হৈছে চেন্নাই। শ্ৰীনিবাসনে নৃত্যশিক্ষা আৰম্ভ কৰে কলাক্ষেত্ৰৰ ভেংকটাচালাপাথীৰ অধীনত। তেখেতে ভাৰতনাট্যমৰ প্ৰশিক্ষণ লয়। পৰৱৰ্তী সময়ত আলাৰ্মেল ভাল্লীৰ ওচৰতো তেখেতে নৃত্যশিক্ষা গ্ৰহণ কৰে।

কৰ্মজীৱন

দক্ষিণ ভাৰতৰ বহুকেইখন গুৰুত্বপূৰ্ণ সভাত (sabhās) মিনাক্ষী শ্ৰীনিবাসনে নৃত্যানুষ্ঠান প্ৰদৰ্শন কৰিছে। তাৰে ভিতৰত মাদ্ৰাছ সংগীত একাডেমী, আৰু কৃষ্ণ গণ সভা আৰু
মাৰগাঝী মহোৎসৱ অন্যতম।

দক্ষিণ ভাৰতৰ বাহিৰতো তেখেতে একাধিক নৃত্যৰ অনুষ্ঠান পৰিৱেশন কৰিছে। তাৰে ভিতৰত বাংগালোৰ হাব্বা, শিল্পপৰমাণ নৃত্য মহোৎসৱ, স্বৰলতা মহোৎসৱ, আৰু নিশাগন্ধী মহোৎসৱ অন্যতম।
তাৰপিছত ছিংগাপুৰৰে ছিংগাপুৰ ৰেপেৰটৰি থিয়েটাৰ মালয়েছিয়াৰ ৰামলী ইব্ৰাহীমৰ নৃত্যৰ থিয়েটাৰ, লণ্ডনৰ ইয়ং মাষ্টাৰছ মহোৎসৱ,
বেলজিয়াম আৰু হলেণ্ডতো মিনাক্ষীয়ে নৃত্যৰ অনুষ্ঠান আগবঢ়াইছে।

বঁটা-সন্মান

মিনাক্ষীয়ে নিজৰ নৃত্য আৰু কৰ্মৰাজিৰ বাবে কেইবাটাও বিশেষ সন্মান লাভ কৰিবলৈ সক্ষম হৈছে। নৃত্ত (বিশুদ্ধ নৃত্য, nritta), নৃত্য (প্ৰকাশিকা নৃত্য, nritya) আৰু নাট্যৰ (নাটক, natya)ৰ দিশত প্ৰদৰ্শন কৰা অভ্যন্তৰীণ শক্তি আৰু "পৰিমিত উৎকৃষ্টতা"ৰ বাবে তেখেতে ইতিবাচক সমালোচনা লাভ কৰিছে।

২০১১ চনত মিনাক্ষী শ্ৰীনিবাসনে সংগীত নাটক একাডেমীৰ "উস্তাদ বিছমিল্লাহ খান যুৱ পুৰস্কাৰ" লাভ কৰে। ভাৰতনাট্যমৰ ক্ষেত্ৰখনলৈ আগবঢ়োৱা উল্লেখনীয় বৰঙনিৰ বাবে তেখেতলৈ উক্ত সন্মান আগবঢ়োৱা হয়।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
অম্বালিকা

অম্বালিকা কাশীৰাজৰ কনিষ্ঠা জীয়ৰী। তেওঁ ৰজা বিচিত্ৰবীৰ্যৰ পত্নী আৰু পাণ্ডুৰ মাতৃ। ভীষ্মই অম্বা আৰু অম্বালিকাক স্বয়ংবৰৰ পৰা কাঢ়ি লৈ গৈছিল। বিবাহৰ সাত বছৰ পিছত বিচিত্ৰবীৰ্য যক্ষ্মা ৰোগত আক্ৰান্ত হৈ মৃত্যুবৰণ কৰে আৰু সন্তানহীন হৈ মৃত্যুবৰণ কৰে। কিন্তু বংশধৰসকলৰ পুত্ৰৰ বাবে তেওঁ সত্যৱতীৰ পুত্ৰ মহৰ্ষি বেদব্যাসৰ সৈতে যৌন সম্ভোগ কৰিছিল। কিন্তু সহবাসৰ সময়ত বেদব্যাসৰ ভয়ানক ৰূপ দেখি তাই ভয়তে শেঁতা পৰি গৈছিল।
সেইকাৰণে তেওঁৰ পুত্ৰ পাণ্ডু শ্বেত বৰ্ণ লৈ জন্ম হৈছিল। তেওঁ তেওঁৰ অন্তিম জীৱন শাহু সত্যৱতী আৰু ভগ্নী অম্বিকাৰ সৈতে সন্ন্যাসিনীৰ দৰে অতিবাহিত কৰিছিল।

ধাৰাবাহিকৰ চৰিত্ৰত

১৯৮৮ চনত বি আৰ চোপ্ৰাৰ ধাৰাবাহিক মহাভাৰতত অম্বালিকাৰ চৰিত্ৰত অভিনয় কৰিছিল মেনকা বব্বৰে।
২০১৩ চনৰ ষ্টাৰ প্লাছৰ ধাৰাবাহিক মহাভাৰত (২০১৩) ত অম্বালিকাৰ চৰিত্ৰত অভিনয় কৰিছিল মানসী শৰ্মাই।

কিংবদন্তি

ভগ্নী অম্বা আৰু অম্বিকাৰ সৈতে অম্বালিকাৰ বিবাহ হৈছিল বিচিত্ৰবীৰ্যৰ লগত অম্বালিকা আৰু ভনীয়েকে সাত বছৰ স্বামীৰ সংগীত কটালে। বিচিত্ৰবীৰ্য যক্ষ্মা ৰোগত আক্ৰান্ত হৈছিল, আৰু এই ৰোগত আক্ৰান্ত হৈ তেওঁ মৃত্যুবৰণ কৰিছিল।

বিচিত্ৰবীৰ্যৰ মৃত্যুৰ পিছত যিহেতু তেওঁ কোনো উত্তৰাধিকাৰী এৰি থৈ যোৱা নাছিল, সেয়েহে তেওঁৰ মাতৃ সত্যৱতীয়ে তেওঁৰ প্ৰথম সন্তান ব্যাস ঋষিক মাতি পঠিয়াইছিল। তাই তেওঁক বিচিত্ৰবীৰ্যৰ বিধৱা ৰাণীসকলৰ লগত সন্তান জন্ম দিবলৈ ক’লে। ব্যাসদেৱ অম্বিকাৰ ওচৰ পাওঁতে তেওঁ ভয়তে চকু দুটা মুদি দিলে। ফলত অন্ধ ধৃতৰাষ্ট্ৰৰ জন্ম হ’ল। পিছত তেওঁ অম্বালিকাৰ ওচৰ পাওঁতে অম্বালিকা ভয়ত শেঁতা পৰিল। সেয়ে, অম্বালিকাৰ পুত্ৰ পাণ্ডুৰ এটা শেঁতা চেহেৰাৰ সৈতে জন্ম হৈছিল।

তেওঁৰ পুত্ৰ পাণ্ডুৰ বিয়া হৈছিল কুন্তী আৰু মাদ্ৰীৰ লগত। তেওঁ মহাকাব্যখনৰ কেন্দ্ৰীয় চৰিত্ৰ হিচাপে পৰিগণিত হোৱা পঞ্চপাণ্ডৱ যুধিষ্ঠিৰ, ভীম, অৰ্জুন, নকুল আৰু সহদেৱৰ আইতাক।

পাণ্ডুৰ মৃত্যুৰ পিছত অম্বালিকাই শাহুৱেক সত্যৱতী, আৰু ভগ্নী অম্বিকাক লগত লৈ অৰণ্যলৈ গৈছিল আৰু বাকী দিনবোৰ আধ্যাত্মিক ভাৱত আশ্ৰমত দিন কটায়।

তথ্য উৎস

বাহ্যিক সংযোগ

KMG Mahabharata
Story of Ambalika

শ্ৰেণী: মহাভাৰতৰ চৰিত্ৰ
ৰ'জে (গায়িকা)

ৰোজান পাৰ্ক (জন্ম: ১১ ফেব্ৰুৱাৰী ১৯৯৭), যাক এককভাৱে ৰ'জে (কোৰিয়ান: 로제) নামেৰে জনা যায়, এগৰাকী নিউজিলেণ্ড আৰু দক্ষিণ কোৰিয়াৰ কণ্ঠশিল্পী তথা গীতিকাৰ। নিউজিলেণ্ডত জন্মগ্ৰহণ কৰা আৰু অষ্ট্ৰেলিয়াত ডাঙৰ-দীঘল হোৱা ৰ'জে ২০১২ চনত এক সফল অডিচনৰ পিছত দক্ষিণ কোৰিয়ালৈ যায় আৰু 'ৱাইজি এণ্টাৰটেইনমেণ্ট' লেবেলৰ সৈতে চুক্তিবদ্ধ হয়। তেওঁ দক্ষিণ কোৰিয়াৰ গাৰ্ল গ্ৰুপ 'ব্লেকপিংক'ৰ সদস্য হিচাপে বিশেষ জনপ্ৰিয়তা অৰ্জন কৰে। ২০১৬ চনৰ আগষ্ট মাহত আত্মপ্ৰকাশ কৰা এই গোটটো সৰ্বকালৰ সৰ্বাধিক বিক্ৰী হোৱা গাৰ্ল গ্ৰুপসমূহৰ ভিতৰত অন্যতম।

উদ্ধৃতিসমূহ

মই এগৰাকী প্ৰশিক্ষাৰ্থী হিচাপে কাম আৰম্ভ কৰাৰে পৰা একেৰাহে কাম কৰি আছোঁ, কিন্তু মোৰ জীৱনটো আগবঢ়াৰ লগে লগে কেতিয়াবা মই মোৰ জীৱনৰ উদ্দেশ্যক লৈ প্ৰশ্ন কৰোঁ। মই অনুভৱ কৰোঁ যে এই শাৰীটোৱে কিবা নহয় কিবা প্ৰকাৰে মোৰ হৈ কথা কয় আৰু ইয়াৰ পৰা শিকিবলগীয়া বহুত আছে বুলিও মই অনুভৱ কৰোঁ।
লী, মিঞ্জী (১২ মাৰ্চ ২০২১)। "ব্লেকপিংকৰ ৰ'জে কয় যে প্ৰথম একক এলবাম 'R'-ৰ গানবোৰ ভাগ্যক্ৰমে আহিছিল"। য়োনহাপ নিউজ এজেন্সী।
তেওঁৰ একক গীত "অন দ্য গ্ৰাউণ্ড" (২০২১)-ৰ এই কথাফাঁকিৰ সন্দৰ্ভত: "I worked my whole life, just to get high, just to realize, everything I need is on the ground" (মই গোটেই জীৱন কেৱল উচ্চতা পাবলৈ কাম কৰিলোঁ, কেৱল এইটো উপলব্ধি কৰিবলৈ যে মোৰ প্ৰয়োজনীয় সকলো বস্তু মাটিত/আঁঠুৰ তলতে আছে)।

মই কৰা কিছুমান কাম কেতিয়াও পৰ্যাপ্ত নহয় যেন অনুভৱ কৰোঁ। মই কোনো কামত যিমানেই কষ্ট নকৰোঁ কিয়, সদায় এনেকুৱা কোনোবা থাকিব যাৰ নিজা মতামত থাকে বা যিয়ে কাহিনীটো নিজৰ মতে নিয়ন্ত্ৰণ কৰি ভাল পায়। গতিকে, সেইবোৰে মোৰ মনত এক নিসংগতাবোধৰ সৃষ্টি কৰে।
লং, কলিন (১৭ নৱেম্বৰ ২০২৩)। "কে-পপ তাৰকা ৰ'জে মানসিক স্বাস্থ্যৰ বিষয়ে কথা পাতিবলৈ ফাৰ্ষ্ট লেডী জিল বাইডেনৰ সৈতে যোগদান কৰিছে"। এছ’চিয়েটেড প্ৰেছ।
জনপ্ৰিয়তা আৰু ৰাজহুৱা সমালোচনাৰ মানসিক প্ৰভাৱৰ সন্দৰ্ভত।

মই যেতিয়া অডিচনৰ বাবে সোমাই গৈছিলোঁ, মই সঁচাকৈয়ে ভাবিছিলোঁ যে ই এক ধেমালি। মই ভাবিছিলোঁ, 'এয়া ধেমালি লগা কথা। মই এইটো কোনোমতেই নাপাওঁ।' কিন্তু দেউতা আৰু মই অডিচনৰ বাবে মেলবৰ্নৰ পৰা চিডনীলৈ বহু দূৰৰ পৰা উৰি আহিছিলোঁ, সেয়েহে ভাবিলোঁ, 'যিহেতু আহিছোঁৱেই, কিছু স্মৃতিয়েই গোটাই লওঁ।' মই অডিচন দিলোঁ আৰু 'বাই' বুলি গুচি আহিলোঁ। তাৰ পিছত তেওঁলোকে মোক মাতিলে আৰু মোৰ মনত আছে মই ভাবিছিলোঁ, 'এইবোৰ কি হৈ আছে?!'
লিঞ্চ, জেছিকা (১২ ডিচেম্বৰ ২০২৪)। "ৰ'জে 'ফেলন' শ্ব'ত 'APT.' আৰু 'টক্সিক টিল দ্য এণ্ড' পৰিৱেশন কৰিছে"। বিলবৰ্ড।
কিশোৰী অৱস্থাত চিডনীত ব্লেকপিংকৰ অডিচন দিয়াৰ সন্দৰ্ভত।

বাহ্যিক সংযোগ

শ্ৰেণী:কণ্ঠশিল্পী
শ্ৰেণী:গীতিকাৰ
অংকিতা দাস

অংকিতা দাস (ইংৰাজী: Ankita Das; জন্ম: ১৭ জুলাই ১৯৯৩) পশ্চিম বংগৰ শিলিগুড়িৰ এগৰাকী ভাৰতীয় টেবুল টেনিছ খেলুৱৈ। তেওঁ বিশ্ব চেম্পিয়নশ্বিপত অংশগ্ৰহণ কৰি কোৱাৰ্টাৰ ফাইনেলত উপনীত হৈছিল। তেওঁ ২০১২ চনৰ লণ্ডন গ্ৰীষ্মকালীন অলিম্পিকৰ মহিলাৰ একক ইভেণ্টত ভাৰতক প্ৰতিনিধিত্ব কৰিছিল। সেই অলিম্পিকত তেওঁ আটাইতকৈ কম বয়সীয়া খেলুৱৈ আছিল। তেওঁ লুচোফণিয়া গেমছত অংশ লৈ ব্ৰঞ্জ, ৰূপ আৰু সোণৰ পদক লাভ কৰিছিল।

কেৰিয়াৰ

অংকিতা দাসে ৭৫সংখ্যক জ্যেষ্ঠ ৰাষ্ট্ৰীয় টেবুল টেনিছ চেম্পিয়নশ্বিপত (২০১৪) জ্যেষ্ঠ চেম্পিয়নৰ খিতাপ জয় কৰিছে।

অৰ্জুন বঁটা বিজয়ী প্ৰশিক্ষক মণ্টু ঘোষৰ তত্ত্বাৱধানত অনুশীলন কৰাৰ পূৰ্বে দাসে ৭৫সংখ্যক জ্যেষ্ঠ ৰাষ্ট্ৰীয় টেবুল টেনিছ চেম্পিয়নশ্বিপৰ (২০১৪) মহিলাৰ একক শাখাত জয়লাভ কৰিছিল। তেওঁ সেই অলিম্পিকৰ কনিষ্ঠতম খেলুৱৈ আছিল। তেওঁ ২০১১ চনৰ জুনিয়ৰ বিশ্ব চেম্পিয়নশ্বিপ খেলিছিল আৰু একক শাখাত কোৱাৰ্টাৰ ফাইনেলিষ্ট হোৱাৰ লগতে ফেয়াৰ প্লে বঁটা লাভ কৰিছিল। সেই টুৰ্ণামেণ্টত তেওঁ ইতিহাস ৰচনা কৰিছিল। জ্যেষ্ঠ এছিয়ান চেম্পিয়নশ্বিপত তেওঁ আটাইতকৈ জনপ্ৰিয় খেলুৱৈৰ বঁটা লাভ কৰি পুনৰ ইতিহাস সৃষ্টি কৰে। নিজৰ কেৰিয়াৰত তেওঁ ধাৰাবাহিকভাৱে ১০ বছৰ ৰাষ্ট্ৰীয় ফাইনেল খেলিছিল, যিটো ভাৰতীয় টেবুল টেনিছৰ ইতিহাসত বিৰল। তেওঁ কেডেট ৱৰ্ল্ড চেলেঞ্জত অংশগ্ৰহণ কৰি দলীয় শাখাত সোণৰ পদক আৰু একক শাখাত অষ্টম স্থান লাভ কৰিছিল। ইয়াৰ উপৰি তেওঁ লুচোফণিয়া গেমছত অংশ লৈ ব্ৰঞ্জ, ৰূপ আৰু সোণৰ পদক লাভ কৰিছিল।

তথ্যসূত্ৰ

বাহ্যিক সংযোগ

অংকিতা দাসৰ বায়' ডাটা (PDF)
অংকিতা দাসৰ ফটো গেলেৰী

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
বেবী ৰাণী মৌৰ্য

বেবী ৰাণী মৌৰ্য ( ; জন্ম: ১৫ আগষ্ট ১৯৫৬) এগৰাকী ভাৰতীয় ৰাজনীতিবিদ, বৰ্তমান ২০২২ চনৰ মাৰ্চ মাহৰপৰা উত্তৰ প্ৰদেশ চৰকাৰত মন্ত্ৰী হিচাপে কাৰ্যনিৰ্বাহ কৰি আছে।

প্ৰাৰম্ভিক জীৱন

১৯৫৬ চনৰ ১৫ আগষ্টত মৌৰ্যৰ জন্ম হৈছিল জাতৱ জাতিত যাক ৰবিদাসিয়া বুলিও কোৱা হয়। তেওঁৰ শিক্ষা গত অৰ্হতা হ’ল এডুকেচনত স্নাতক আৰু কলাত স্নাতকোত্তৰ ডিগ্ৰী। ১৯৯৫ চনত আগ্ৰাৰ মেয়ৰ পদৰ বাবে বিজেপিৰ টিকটত প্ৰতিদ্বন্দ্বিতা কৰি বৃহৎ ভোটেৰে বিজয়ী হৈছিল। তেওঁ আগ্ৰাৰ প্ৰথমগৰাকী মহিলা মেয়ৰ হৈছিল আৰু ২০০০ পৰ্যন্ত এই পদত আছিল।

১৯৯৭ চনত, তেওঁ বিজেপিৰ অনুশূচিত জাতি (SC) শাখাত এটা গুৰুত্বপূৰ্ণ দায়িত্ব লাভ কৰে, য'ত তেতিয়াৰ সভাপতি আছিল ৰাম নাথ কোবিন্দ (পিছত ভাৰতৰ ৰাষ্ট্ৰপতি)।

বিজেপিয়ে ২০০৭ চনৰ উত্তৰ প্ৰদেশ বিধানসভা নিৰ্বাচনত মৌৰ্যক এটমাদপুৰ আসনৰ প্ৰাৰ্থী হিচাপে মনোনীত কৰিছিল, কিন্তু তেওঁ বাহুজন সমাজ পাৰ্টিৰ প্ৰাৰ্থী নাৰায়ণ সিং সুমনৰ হাতত কম ভোটৰ ব্যৱধানত পৰাস্ত হয়। ২০১৩ ৰপৰা ২০১৫ চনলৈ তেওঁ বিজেপিয়ে দিয়া ৰাজ্যিক দায়িত্বসমূহত ব্যস্ত আছিল। জুলাই ২০১৮ চনত, তেওঁ শিশু অধিকাৰ সুৰক্ষা আয়োগৰ সদস্য হিচাপে নিযুক্ত হয়। তেওঁ উত্তৰাখণ্ডৰ দ্বিতীয়গৰাকী মহিলা ৰাজ্যপাল হৈছিল, প্ৰথমগৰাকী আছিল ২০০৯ চনত নিযুক্ত হোৱা মাৰ্গাৰেট আল্ভা।

ছেপ্তেম্বৰ ২০২১ চনত, তেওঁ নিজৰ কাৰ্যকাল শেষ হোৱাৰ দুই বছৰ আগতে ৰাজ্যপাল পদৰপৰা পদত্যাগ কৰি বিজেপিৰ ৰাষ্ট্ৰীয় উপ-সভাপতি হয়। ২০২২ চনৰ উত্তৰ প্ৰদেশ বিধানসভা নিৰ্বাচনত আগ্ৰা গ্ৰাম্য আসনৰপৰা বিজয়ী হয় আৰু যোগী আদিত্যনাথৰ চৰকাৰত মন্ত্ৰী পদ লাভ কৰে।

তথ্যসূত্ৰ

শ্ৰেণী:ভাৰতীয় ৰাজনীতিবিদ
গৃহলক্ষ্মী (আলোচনী)

গৃহলক্ষ্মী হ'ল মাতৃভূমি গ্ৰুপৰ দ্বাৰা প্ৰকাশিত এখন পষেকীয়া ভাৰতীয় আলোচনী। ২০১৩ চনৰ ডিচেম্বৰ মাহলৈকে আই আৰ এছ জৰীপ ২০১৩ অনুসৰি প্ৰচলনৰ ভিত্তিত ই ভাৰতৰ পঞ্চম বৃহত্তম আঞ্চলিক আলোচনী, ইয়াৰ গড় যোগ্যতাসম্পন্ন বিক্ৰী ৮২৬,০০০ কপি।

ইতিহাস আৰু প্ৰফাইল

মালয়ালম ভাষাত প্ৰকাশিত মহিলা আলোচনী গ্ৰহলক্ষ্মী ১৯৭৯ চনত মাহেকীয়া প্ৰকাশন হিচাপে মুকলি কৰা হয়। ২০১৩ চনত ই দ্বি-সাপ্তাহিক কাকতত পৰিণত হয়। গৃহলক্ষ্মীৰ মালিক আৰু প্ৰকাশ মথৰুভূমি, আৰু ইয়াৰ ভিত্তি কোজিকোডত।

নাৰীত্বৰ উদযাপন হিচাপে আয়োজিত এই কাৰ্যসূচী আছিল ৰাতিও মহিলাৰ বাবে ৰাজপথ নিৰাপদ আৰু মুক্ত বুলি বাৰ্তা প্ৰচাৰ কৰা। প্ৰায় ২০০০ লোকে এই মাৰাথন দৌৰত অংশগ্ৰহণ কৰে। তদানীন্তন গৃহমন্ত্ৰী ৰমেশ চেন্নীথালাই এই অনুষ্ঠানৰ শুভাৰম্ভ কৰে। ৩০ জানুৱাৰীৰ নিশা ১০:৩০ বজাৰ পৰা আৰম্ভ হোৱা এই মাৰাথন দৌৰ ৩১ জানুৱাৰীলৈ পাৰ হৈ দুদিনীয়া মাৰাথন হিচাপে পৰিগণিত হয়।

তথ্যসূত্ৰ

শ্ৰেণী:মহিলা আলোচনী
শ্ৰেণী:ভাৰতত প্ৰকাশিত আলোচনী
শ্ৰেণী:গণমাধ্যম
শ্ৰেণী:ভাৰতীয় মহিলা
তাওহিদ

শ্ৰেণী:ইছলাম ধৰ্ম
তাওহিদ শব্দটো আৰবী ‘ওয়াহাদা’ ক্ৰিয়া মূলৰ পৰা গৃহীত, যাৰ অৰ্থ ‘এক হোৱা’, ‘একক হোৱা’ বা ‘অতুলনীয় হোৱা’, তাওহিদৰ অৰ্থ ‘এক কৰা’, ‘একত্বৰ ঘোষণা দিয়া’ বা ‘একত্বত বিশ্বাস কৰা’।

তাওহিদ বা তাওহীদে (আৰবী ভাষাত توحيد) ইছলাম ধৰ্মত এক আল্লাহৰ ধাৰণাক বুজায়।। তাওহিদ শব্দৰ অৰ্থ একত্ববাদ। ব্যৱহাৰিক অৰ্থত আল্লাহৰ একত্ববাদ স্বীকাৰ কৰি লোৱাকেই তাওহিদ বোলে। শ্বৰিয়তৰ পৰিভাষাত আল্লাহ তাআলাক এক আৰু অদ্বিতীয় হিচাপে স্বীকাৰ কৰি লোৱাক তাওহিদ বোলে। তাওহিদৰ মূল কথা হ'ল — আল্লাহ তাআলা এক আৰু অদ্বিতীয়। তেখেতেই শ্ৰসংশা আৰু ইবাদতৰ একমাত্ৰ মালিক। তেখেতৰ তুলনীয় কোনো নাই। আল্লাহ তা'আলায়ে কৈছে — ""কোনো বস্তুৱেই তেওঁৰ সদৃশ নহয়" (কোৰআনঃছুৰা শ্বোৰা,আয়াত ১১)

তাওহিদৰ সংজ্ঞাঃ

তৌহিদ/তাওহিদৰ সকলো প্ৰকাৰৰ সমন্বিত পূৰ্ণাঙ্গ সংজ্ঞা হৈছেঃ পৰিপূৰ্ণ গুণৰ সমন্বয়ত ৰব বা প্ৰতিপালকৰ একত্বতা সম্পৰ্কে বান্দাৰ জ্ঞান, বিশ্বাস, স্বীকৃতি আৰু ঈমান আৰু ইয়াত ৰবক (প্ৰতিপালকক) একক হিচাপে মানা, এই বিশ্বাস স্থাপন কৰা যে, তেওঁৰ কোনো অংশীদাৰ নাই, তেওঁৰ পূৰ্ণতাৰ কোনো উপমা নাই, তেওঁ সকলো বান্দাৰ বাবে ইলাহ আৰু মা‘বুদ (ইবাদতৰ একমাত্ৰ যোগ্য), আনকি সকলো ধৰণৰ ইবাদতৰ ক্ষেত্ৰত তেওঁক একক বুলি স্বীকাৰ কৰা (আন কাকো অংশীদাৰ স্থাপন নকৰা)।

তৌহিদৰ প্ৰকাৰঃ

তৌহিদক তিনিটা প্ৰকাৰত ভাগ কৰা দেখা যায়।

প্ৰথমঃ
তাওহীদুৰ ৰুবুবিয়্যাহঃ আল্লাহক একমাত্ৰ সৃষ্টিকৰ্তা, ৰিযিকদাতা (জীৱিকাদাতা), পৰিচালনাকাৰী আৰু লালন-পালনকাৰী হিচাপে স্বীকাৰ কৰা।

দ্বিতীয়ঃ
তাওহীদুল আছমা ওৱাচ্ ছিফাতঃ আল্লাহে নিজৰ বাবে যিবোৰ নাম আৰু গুণাৱলী সাব্যস্ত কৰিছে অথবা ৰাছুল মুহাম্মাদে(ছাঃ) আল্লাহৰ বাবে যিবোৰ নাম আৰু গুণাৱলী সাব্যস্ত কৰিছে সেইবোৰৰ কোনো সাদৃশ্য আৰু উপমা, বিকৃতি আৰু পৰিৱৰ্তন নকৰি আল্লাহৰ বাবে সাব্যস্ত কৰা।

তৃতীয়ঃ
তাওহীদুল ইবাদাহঃ সকলো ধৰণৰ ইবাদতৰ বাবে আল্লাহক এক ও একক বুলি স্বীকাৰ কৰা আৰু তেওঁৰ লগত শ্বিৰ্ক নকৰি ইবাদতত একনিষ্ঠ হোৱা। এতেকে, তাওহীদৰ ওপৰোক্ত প্ৰকাৰসমূহ সম্পূৰ্ণৰূপে ধাৰণ নকৰিলে আৰু এইবোৰক প্ৰতিষ্ঠা নকৰিলে বান্দাহে মুআহহিদ তথা একত্ববাদী হ’ব নোৱাৰিব।

শ্বীৰ্ক

তাওহিদৰ বিপৰীত ধাৰণা হ'ল শ্বীৰ্ক।

লগতে চাওক

কলিমা
ঈমান

তথ্যসূত্ৰ
ছাল

ছাল বা চৰ্ম হৈছে মেৰুদণ্ডীৰ বাহ্যিক আৱৰণ। অন্য প্ৰাণীৰ আৱৰণবোৰ, যেনে সন্ধীপদিৰ বহিঃ কংকাল আদিৰ বিকাশৰ উৎস, গঠন আৰু ৰাসায়নিক সংযুতি ভিন্ন। স্তন্যপায়ীৰ ছাল বহু তৰপীয়া আৱৰণি কলাৰে গঠিত আচ্ছাদন তন্ত্ৰৰ এটা অংগ, আৰু ই ভিতৰত থকা পেশী, হাড়, লিগামেণ্ট আৰু আভ্যন্তৰিণ অংগসমূহক সুৰক্ষা প্ৰদান কৰে। উভচৰ, সৰিসৃপ আৰু চৰাইৰ ক্ষেত্ৰত এক ভিন্ন প্ৰকৃতিৰ ছাল দেখা পোৱা যায়। প্ৰাণীৰ ছালত নোম থাকে, যদিও সামুদ্ৰিক প্ৰাণীবোৰৰ ছালত নোম দেখা পোৱা নাযায়। ছালে পৰিৱেশৰ আৰু বাহ্যিক কাৰকৰ সৈতে সুৰক্ষা প্ৰদানৰ প্ৰথম শাৰী হিচাপে সন্মুখীন হয়। উদাহৰণ স্বৰূপে, ছালে বীজাণুৰ পৰা সুৰক্ষা প্ৰদানত গুৰুত্বপূৰ্ণ ভূমিকা পালন কৰে। ই দেহৰ অত্যধিক পানীৰ অৱক্ষয়ৰ পৰা ৰক্ষা কৰে। ইয়াৰ অন্য কাৰ্য হৈছে অৱৰোধ, উষ্ণতাৰ সমতা ৰক্ষা কৰা, সংবেদন, আৰু ভিটামিন ডি সংশ্লেষণ কৰা। ক্ষতিগ্ৰস্থ হোৱা ছাল নতুন কলাই উপশম কৰে। ই কেতিয়াবা বৰণহীন আৰু কেতিয়াবা শেঁতা হৈ পৰে। কোনো জীৱৰ দেহৰ ভিন্ন অংশত থকা ছালৰ গভীৰতাও ভিন্ন হয়। যেনে মানুহৰ ক্ষেত্ৰত, চকুৰ পতা আৰু চকুৰ চাৰিওকাষৰ ছাল দেহৰ অন্য অংশত থকা ছালতকৈ পাতল, প্ৰায় ০.৫ মিমি, আৰু একপ্ৰকাৰৰ প্ৰথম অংশ য'ত বয়সৰ চাপ যেনে "বয়সৰ আঁছোৰ" আৰু বলি ৰেখা পৰা দেখা যায়। হাতৰ তলুৱা আৰু ভৰিৰ গোৰুহাৰ ছাল দেহৰ যিকোনো অংশত থকা ছালতকৈ ডাঠ, প্ৰায় ৪ মিমি। ছালৰ ক্ষতিপূৰণৰ হাৰ আৰু গুণগত মান ই লাভ কৰা এষ্ট্ৰ'জেনৰ পৰিমাণৰ ওপৰত নিৰ্ভৰ কৰে।

নোম হৈছে ঘন চুলি। প্ৰাথমিকভাৱে, ই ছালৰ অৱবোধ ক্ষমতা বৃদ্ধি কৰে কিন্তু ইয়াৰোপৰি গৌণ যৌন লক্ষণ আৰু চৰ্মাৱৰণ হিচাপেও কাৰ্য কৰে। কিছুমান প্ৰাণীৰ ছাল, অতিশয় ডাঠ আৰু কঠিন। এনে ছালৰ পৰা চামৰা প্ৰস্তুত কৰিব পৰা যায়। সৰিসৃপ আৰু মাছৰ ক্ষেত্ৰত অতিৰিক্ত সুৰক্ষাৰ বাবে ছালত ডাঠ বাকলি, আৰু চৰাইৰ ডাঠ পাখি থাকে। বাকলি আৰু পাখিবোৰ দৃঢ় বিটা- কেৰ'টিনৰ দ্বাৰা গঠিত। উভচৰৰ ছাল অতি পাতল আৰু চালৰ মাজেৰে অ'ছম'ছিছ অথবা ব্যাপনৰ জৰিয়তে বাহ্যিক পৰিৱেশৰ লগত ৰসায়নৰ আদান প্ৰদান হ'ব পৰাকৈ কিছুমান বিশেষ ছিদ্ৰ থাকে। উদাহৰণ স্বৰূপে, চেতনানাশক দ্ৰৱত থোৱা ভেকুলি এটা অতি সোনকালে অচেতন হৈ য়ায় কাৰণ ইয়াৰ ছালৰ মাজেৰে ব্যাপনৰ জৰিয়তে তৰল ইয়াৰ দেহৰ ভিতৰত প্ৰৱেশ কৰে। বিস্তৃত বাসস্থান আৰু পাৰিপাৰ্শিক অৱস্থাত দৈনন্দিন জীৱন ধাৰণ আৰু সমাৱস্থা ৰক্ষা কৰাত উভচৰৰ ছালে নিৰ্ণায়ক ভূমিকা পালন কৰে।

তথ্য সংগ্ৰহ

শ্ৰেণী:প্ৰাণীৰ গঠন
নীতু

নীতু (নীতু শেট্টী) এগৰাকী ভাৰতীয় অভিনেত্ৰী যিয়ে প্ৰধানকৈ কন্নড় ভাষাৰ ছবি আৰু কেইখনমান তুলু আৰু মালয়ালম ছবিত অভিনয় কৰে। জোক ফল্ছ (২০০৪), বেৰু (২০০৫), ফটোগ্ৰাফাৰ (২০০৬), কোটি চেন্নয়া (২০০৭), গালিপাটা (২০০৮), কৃষ্ণ নী লেট আগী বাৰো (২০০৯) আদি বহু চিনেমাৰ বাবে প্ৰশংসা আৰু প্ৰশংসা লাভ কৰে।

অভিনেত্ৰী আৰু ফেয়াৰ এণ্ড লাভলীৰ দৰে আন সফল চিনেমাত কেমিঅ' কৰিছে। নীথুও সামাজিকভাৱে সক্ৰিয় আৰু শেহতীয়াকৈ ড্ৰিম ট্ৰেকিং অধ্যয়ন কৰি বৰ্তমান ইয়াৰ অনুশীলন কৰি আছে। দুটা দশকৰো অধিক সময়ৰ কেৰিয়াৰৰ সৈতে তেওঁ ৩৫খনৰো অধিক চিনেমা আৰু বহুতো টেলিভিছন প্ৰজেক্টৰ অংশ হৈ আহিছে।

প্ৰাথমিক জীৱন

ভাৰতৰ কৰ্ণাটক ৰাজ্যৰ মাংগালোৰত নীতুৰ জন্ম হৈছিল। তেওঁৰ পিতৃ মঞ্জুনাথ শেট্টী বুণ্ট সম্প্ৰদায়ৰ আৰু মাতৃ মোহিনী কোংকণী ভাষী পৰিয়ালৰ। নীতুৰ এগৰাকী সৰু ভনীয়েক আছে। ডাঙৰ হৈ মাংগালোৰত পঢ়া-শুনা কৰিছিল। ২০১১ চনত তাইৰ পিতৃৰ মৃত্যু হয়।

তেওঁ জ্যোতি নিবাস কলেজত অধ্যয়ন কৰিছিল।

কেৰিয়াৰ

নগঠিহল্লী চন্দ্ৰশেখৰৰ পৰিচালনাত নিৰ্মিত ধাৰাবাহিক পুনয়াত অভিনয় কৰিছিল নীতু শেট্টীয়ে আৰু জগেশ আৰু কোমল অভিনীত গোবিন্দ গোপালাৰ জৰিয়তে অভিষেক ঘটায় আৰু তাৰ পিছত ভয়ানক ছবি য়াহুত অভিনয় কৰিছিল। তেওঁৰ প্ৰথমখন ব্যৱসায়িকভাৱে সফল চিনেমা আছিল Joke Falls, য'ত তেওঁক ৰমেশ আৰাবিন্দৰ সৈতে অভিনয় কৰিছিল, যিখনৰ ইতিবাচক সমালোচনা হৈছিল, আৰু পৰিচালনা কৰিছিল অশোক পাটিলে। তাৰ পিছত তেওঁ পি শ্বেশাদ্ৰীৰ পৰিচালনাত নিৰ্মিত বেৰু ছবিত অভিনয় কৰে আৰু কন্নড় ভাষাৰ শ্ৰেষ্ঠ বৈশিষ্ট্যপূৰ্ণ ছবিৰ বাবে ৰাষ্ট্ৰীয় চলচ্চিত্ৰ বঁটা আৰু শ্ৰেষ্ঠ ছবিৰ বাবে কৰ্ণাটক ৰাজ্যিক চলচ্চিত্ৰ বঁটা আদি বহু প্ৰশংসা লাভ কৰে।

মালয়ালম ছবি ফটোগ্ৰাফাৰত মোহনলালৰ সৈতে অভিষেক ঘটায়৷ তুলু ভাষাৰ ছবি কোটি চেন্নয়াত অভিনয় কৰি শ্ৰেষ্ঠ সহযোগী অভিনেত্ৰীৰ কৰ্ণাটক ৰাজ্যিক চলচ্চিত্ৰ বঁটা লাভ কৰিছে৷ আধি লোকেশৰ বিপৰীতে তেওঁৰ পৰৱৰ্তী চিনেমা পূজাৰীত তেওঁৰ অভিনয়ে তেওঁক কন্নড় দৰ্শকৰ ওচৰলৈ লৈ যায়। ২০০৮ চনৰ গালিপাটা ছবিখনত তেওঁৰ অভিনয়ৰ বাবে ইতিবাচক সমালোচনা লাভ কৰে, যিখন ছবি বহু অভিনেতা আৰু ব্লকবাষ্টাৰ হিট আছিল। শ্ৰেষ্ঠ সহযোগী অভিনেত্ৰীৰ বাবে ফিল্মফেয়াৰ বঁটা লাভ কৰে – কন্নড় মনোনয়ন। পিছলৈ তেওঁ এনে কিছুমান ছবিত অভিনয় কৰে যিবোৰ কিছুমান সফল হয়, যেনে কৃষ্ণ নী প্ৰয়াত আগী বাৰো, 'অভিনেত্ৰী আৰু আন কেইখনমান। আইথলাক্কাদি আদি চিনেমাতো অভিনয় কৰিছিল, যিয়ে নেতিবাচক সমালোচনা লাভ কৰিছিল আৰু বক্স অফিচত বিফল হৈছিল।

বিগ বছ কন্নড় ২-ৰ প্ৰতিযোগী আছিল, য'ত তেওঁ ৮০ দিন টিকি আছিল, সেয়েহে বিগ বছ কন্নড়ৰ ইতিহাসত প্ৰথমগৰাকী প্ৰতিযোগী হিচাপে "গোপন কোঠা"ত ৰখা হৈছিল। অৰুণ সাগৰৰ সৈতে কমেডী শ্ব' বেংগালুৰু বেন্নে ড'জৰ অংশ আছিল৷ পিছলৈ তেওঁ বিগ বছ কন্নড় ৪-ত ঋষিকা সিং, চুনামী কিটি, এন চি আয়াপ্পা আৰু বিগ বছ কন্নড় ৩ বিজয়ী শ্ৰুতিৰ সৈতে অতিথি হিচাপে অভিনয় কৰে। বক্স ক্ৰিকেট লীগৰ অংশও আছিল, য’ত তেওঁ ৰানাৰ্ছ আপৰ স্থান দখল কৰা দল বাংগালোৰ লায়ন্সৰৰ সৈতে আছিল।

তথ্যসূত্ৰ

শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:তুলু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:জ্যোতি নিবাস কলেজ
টাটা ড'ক'ম'

জনপ্ৰিয় ভাৱে ড'ক'ম' নামেৰে জনাজাত টাটা ড'ক'ম' (জাপানৰ NTT Docomo-ৰ পৰা পৃথক) এক ভাৰতীয় ম'বাইল পৰিসেৱা আগবঢ়োৱা প্ৰতিষ্ঠান। জাপানৰ বৃহৎ দূৰসংযোগ কোম্পানী NTT Docomo আৰু ভাৰতীয় দূৰসংযোগ কোম্পানী টাটা টেলিচাৰ্ভিছৰ মাজৰ পদ্ধতিগত যুগ্ম উদ্যম ৰূপে ২০০৮ চনৰ নৱেম্বৰ মাহত টাটা ড'ক'ম' গঢ় লৈ উঠিছিল। টাটা ড'ক'ম'ই জি এছ এম আৰু চি ডি এম এ, এই দুই প্ৰযুক্তিৰ সহায়েৰে ম'বাইল দূৰসংযোগ সেৱা আগবঢ়ায়। গ্ৰাহক ভুক্তিৰ পৰিসংখ্যাৰ ফালৰ পৰা টাটা ড'ক'ম' দেশৰ ষষ্ঠ বৃহত্তম পৰিসেৱা প্ৰতিষ্ঠান।

নেটৱৰ্ক পৰিসীমা

বৰ্তমান টাটা ড'ক'ম'ৰ ম'বাইল সেৱা ভাৰতৰ নিম্নোক্ত টেলিকম চাৰ্কলসমূহত উপলব্ধ।

ৰাজ্য
চি ডি এম এ
২ জি
৩ জি
মধ্য প্ৰদেশ
মহাৰাষ্ট্ৰ আৰু গোৱা
মুম্বাই
অন্ধ্ৰ প্ৰদেশ
বিহাৰ আৰু ঝাৰখণ্ড
গুজৰাট
হাৰিয়ানা
হিমাচল প্ৰদেশ
কৰ্ণাটক
কেৰালা
কলকাতা
ওড়িশা
পঞ্জাব
ৰাজস্থান
তামিলনাডু
চেন্নাই
উত্তৰ প্ৰদেশ (পূৱ)
উত্তৰ প্ৰদেশ (পশ্চিম)
পশ্চিম বংগ
অসম
উত্তৰ পূৰ্বাঞ্চল
জম্মু আৰু কাশ্মীৰ
দিল্লী

তথ্য সংগ্ৰহ

শ্ৰেণী: দূৰসংযোগ
শ্ৰেণী: কোম্পানী
অষ্টমী

অষ্টমী (, ) হʼল হিন্দু পঞ্জিকাৰ চান্দ্ৰ পাক্ষিক (পক্ষ)ৰ অষ্টম দিন (তিথি)। প্ৰত্যেক মাহত দুটিকৈ অষ্টমী তিথি থাকে, যথাক্ৰমে শুক্ল আৰু কৃষ্ণপক্ষৰ অষ্টম দিন।

উৎসৱ

কৃষ্ণ জন্মাষ্টমী

কৃষ্ণ জন্মাষ্টমী বা গোকুল অষ্টমী হৈছে হিন্দু দেৱতা, বিষ্ণুৰ অৱতাৰ, ভগৱান শ্ৰীকৃষ্ণৰ জন্ম উদ্‌যাপন কৰা এটি হিন্দুধৰ্মীয় উৎসৱ।

হিন্দু পঞ্জিকাত, ভাদ মাহৰ কৃষ্ণপক্ষৰ অষ্টম দিন অৰ্থাৎ অষ্টমী তিথিত, যেতিয়া ৰোহিনী নক্ষত্ৰ লগ্নস্থ হয় তেতিয়া কৃষ্ণ জন্মাষ্টমী পালন কৰা হয়। মথুৰা, আৰু বৃন্দাবন, নলবাৰী আৰু মণিপুৰৰ বৈষ্ণৱ ধৰ্ম অনুসৰণ কৰা অঞ্চলসমূহত কৃষ্ণৰ জীৱনৰ ৰাসলীলা বা নাটকীয় মঞ্চস্থ কৰা এক বিশেষ বৈশিষ্ট্য।

ৰাধাষ্টমী

ৰাধাষ্টমী বা ৰাধা জয়ন্তী হৈছে লক্ষ্মীৰ অৱতাৰ দেৱী ৰাধাৰ আবিৰ্ভাৱ দিৱস উদ্‌যাপন কৰা এটি হিন্দুধৰ্মীয় উৎসৱ। প্ৰতি বছৰে ভাদ মাহৰ উজ্জ্বল চন্দ্ৰৰ অষ্টম দিনটোত এই উৎসৱ পালন কৰা হয়। এই দিনটোত ভক্তসকলে উপবাস ৰাখে, গুণানুকীৰ্তন কৰে, নৃত্য কৰে আৰু দেৱী ৰাধাৰ ঐশ্বৰিক লীলা মঞ্চস্থ কৰে।

ত্ৰিলোচন অষ্টমী

]] প্ৰতিমূৰ্তি
ত্ৰিলোচন অষ্টমী বা ত্ৰিলোচনাষ্টমী, হৈছে ওড়িশা আৰু ভাৰতৰ বিভিন্ন প্ৰান্তত উদযাপিত ভগৱান শিৱ আৰু দেৱী পাৰ্বতীৰ প্ৰতি উৎসৰ্গিত হিন্দুধৰ্মীয় শুভ দিন।

ত্ৰি মানে তিনি আৰু লোচন মানে চকু। সেয়েহে যিজনৰ তিনিটা চকু আছে তেওঁক ত্ৰিলোচন বুলি কোৱা হয়। আক্ষৰিক অৰ্থত, ভগৱান শিৱলৈ, তিনিচক্ষু, অৰ্থাৎ বৰ্তমান, অতীত আৰু ভৱিষ্যতৰ গৰাকীলৈ ইংগিত দিয়ে।

ভৈৰৱ অষ্টমী

শিৱৰ উগ্ৰ ৰূপ, ভৈৰৱৰ পৃথিৱীত আবিৰ্ভাৱ হোৱা দিনটোৰ স্মৃতিত ভৈৰৱ অষ্টমী বা কালভৈৰৱ অষ্টমী, মাৰ্গশীৰ্ষ (আঘোণ) মাহৰ কৃষ্ণপক্ষৰ অষ্টমী তিথিত পালন কৰা হয়। এদিন বিশেষ প্ৰাৰ্থনা আৰু ৰীতি-নীতি জড়িত থাকে।

শীতলা অষ্টমী

শীতলা অষ্টমী, দেৱী শীতলাক উৎসৰ্গা কৰা হয়।

তথ্য সংগ্ৰহ

শ্ৰেণী:তিথি
শ্ৰেণী:হিন্দু পঞ্জিকা
শুক্ৰাচাৰ্য ৰাভা

শুক্ৰাচাৰ্য ৰাভা অসমৰ এগৰাকী নাট্যকৰ্মী আৰু ব্যতিক্ৰমী নাট্যমঞ্চ বাদুংদ্যুপ্পাৰ সৃষ্টিকৰ্তা। দেশে-বিদেশে নাট পৰিৱেশনৰ যোগেৰে জনপ্ৰিয়তা লাভ কৰা শুক্ৰাচাৰ্য ৰাভাই ৰাষ্ট্ৰীয় সংগীত নাটক অকাডেমীয়ে আগবঢ়োৱা ওস্তাদ বিছমিল্লা খাঁ যুৱ বঁটা লাভ কৰে।

জন্ম আৰু নাট্য শিক্ষা

শুক্ৰাচাৰ্য ৰাভাৰ ১৯৭৭ চনৰ ১০ এপ্ৰিলত গোৱালপাৰা জিলাৰ ৰামপুৰ গাঁৱত জন্ম হয়। ১৯৯২ চনত হাইস্কুলত পঢ়ি থকা কালতে নাট্য পৰিৱশনৰ সৈতে তেওঁ জড়িত হৈ পৰে। নাট্য বিষয়ক কোনো আনুষ্ঠানিক শিক্ষা লাভ নকৰা ৰাভাই ২০০৪ চনৰ পৰা পিছৰ দুবছৰলৈ মণিপুৰৰ আন্তৰ্জাতিক খ্যাতিসম্পন্ন নাট্য পৰিচালক পদ্মশ্ৰী হেইচনাম কানহাইলাল আৰু এইচ সাৱিত্ৰীৰ অধীনত নাটকৰ কলা-কৌশলৰ প্ৰশিক্ষণ লৈছিল।
২০০৯ চনত সংগীত নাটক একাডেমীৰ ওস্তাদ বিছমিল্লা খাঁ যুৱ পুৰস্কাৰ।
২০১০ চনত আদিত্য বিক্ৰম বিৰলা কলা কিৰণ পুৰস্কাৰ।
২০১০ চনত প্ৰতিমা বৰুৱা পাণ্ডে বঁটা।
২০১২ চনত মহেন্দ্ৰ বৰঠাকুৰ বঁটা।
২০১৫ চনত যুগল কিশোৰ চৌধুৰী বঁটা।
২০১৬ চনত শ্বেৰ চৌধুৰী সোঁৱৰণী বঁটা।
২০১৬ চনত পাটলিপুত্ৰ বঁটা।

মৃত্যু

পত্নী, পুত্ৰ আৰু কন্যা এই সংসাৰত এৰি ৮ জুন ২০১৮ চনত তেওঁৰ নিজ গৃহতে হৃদৰোগত আক্ৰান্ত হৈ আকস্মিক মৃত্যু হয়। মৃত্যুৰ সময়ত তেওঁৰ বয়স আছিল ৪১ বছৰ।

তথ্যসূত্ৰ

শ্ৰেণী:নাট্যশিল্পী
শ্ৰেণী:মৃত ব্যক্তি
শ্ৰেণী:অসমীয়া অভিনেতা
বেলা হাদিদ

ইজাবেলা খাইৰ হাদিদ (ইংৰাজী: Bella Hadid; জন্ম ৯ অক্টোবৰ, ১৯৯৬) এগৰাকী আমেৰিকান মডেল। হাদিদে আন্তঃৰাষ্ট্ৰীয় Vogue আলোচনীৰ মুঠ ৩৫টা কভাৰত উপস্থিত হৈছে। ২০২২ চনত তেওঁক ব্ৰিটিছ ফেশ্বন কাউন্সিলৰদ্বাৰা ‘‘মডেল অৱ দ্য য়েৰ’’ হিচাপে মনোনীত কৰা হয়। ২০২৩ চনত Time আলোচনীয়ে তেওঁক তাৰ বাৰ্ষিক তালিকাত অন্তৰ্ভুক্ত কৰি বিশ্বৰ ১০০ গৰাকী আটাইতকৈ প্ৰভাৱশালী ব্যক্তিৰ ভিতৰত এজন হিচাপে স্বীকৃতি দিয়ে।

হাদিদে ১৬ বছৰ বয়সত মডেলিং জীৱন আৰম্ভ কৰে। ২০১৪ চনৰ আগষ্ট মাহত তেওঁ IMG Models-ৰ সৈতে চুক্তিবদ্ধ হয় আৰু তাৰ পৰৱৰ্তী মাহতে নিউয়ৰ্ক ফেশ্বন উইকত প্ৰথমবাৰৰ বাবে অংশগ্ৰহণ কৰে। ২০১৬ চনত Models.com-ৰ উদ্যোগী পেছাদাৰীসকলৰ ভোটত তেওঁ ‘‘মডেল অৱ দ্য য়েৰ’’ হিচাপে নিৰ্বাচিত হয়। ২০১৭ চনত, একে বছৰত পাঁচখন আন্তঃৰাষ্ট্ৰীয় Vogue ছেপ্টেম্বৰ সংখ্যাত উপস্থিত হৈ তেওঁ ডাউজেন ক্ৰ'ছৰ এক অভিলেখ ভংগ কৰে। , হাদিদ বিশ্বৰ আটাইতকৈ অধিক উপাৰ্জন কৰা মডেলসকলৰ ভিতৰত অন্যতম আছিল আৰু তেওঁ প্ৰায় ১৯ মিলিয়ন আমেৰিকান ডলাৰ উপাৰ্জন কৰিছিল।

জীৱনৰ আৰম্ভণি

হাদিদৰ জন্ম ৯ অক্টোবৰ, ১৯৯৬ তাৰিখে আমেৰিকা যুক্তৰাষ্ট্ৰৰ ৱাশ্বিংটন, ডি. চি.ত হয় আৰু তেওঁ দক্ষিণ কেলিফৰ্ণিয়াত ডাঙৰ-দীঘল হয়।

পিতৃৰ জৰিয়তে হাদিদে অষ্টাদশ শতিকাৰ মাজভাগত উত্তৰ পেলেষ্টিনৰ শাসক দাহিৰ আল-উমৰৰ বংশধৰ হোৱাৰ দাবী কৰে।

তেওঁৰ এগৰাকী ডাঙৰ ভগ্নী জিজি হাদিদ আৰু এগৰাকী সৰু ভাতৃ আছে, দুয়োজনে মডেল। ইয়াৰ উপৰি তেওঁৰ পিতৃৰফালৰপৰা দুগৰাকী ডাঙৰ অৰ্ধ-ভগ্নী আছে।

২০২৫ চনৰ মে’ মাহত, হাদিদ আৰু তেওঁৰ ভগ্নী জিজিয়ে এক যৌথ বিবৃতিত ঘোষণা কৰে যে পিতৃৰ জৰিয়তে তেওঁলোকৰ এগৰাকী সৰু অৰ্ধ-ভগ্নী আছে, যাৰ নাম আইদান নিক্স। তেওঁলোকে ২০২৩ চনৰ শেষভাগত নিক্সৰ সৈতে যোগাযোগ স্থাপন কৰা বুলি জানিবলৈ দিয়ে। নিক্সৰ মাতৃ টেৰী হেটফিল্ড ডাল আৰু মোহাম্মদ হাদিদৰ মাজত হোৱা স্বল্পকালীন সম্পৰ্কৰ ফলস্বৰূপে নিক্সৰ জন্ম হৈছিল, যি সম্পৰ্ক য়োলান্দাৰ সৈতে বিবাহ বিচ্ছেদৰ পিছত হৈছিল।

হাদিদ আৰু তেওঁৰ সহোদৰসকল চাণ্টা বাৰবাৰাত থকা এখন ৰেঞ্চত ডাঙৰ হয়। প্ৰায় দহ বছৰ পাছত পৰিয়ালটো বেভাৰ্লী হিল্‌ছলৈ স্থানান্তৰিত হয়। ২০২৫ চনৰ জানুৱাৰী মাহত দক্ষিণ কেলিফৰ্ণিয়াৰ বনজুইৰ ফলত হাদিদৰ শৈশৱৰ বাসগৃহ ধ্বংস হয়।

কৈশোৰাৱস্থাত হাদিদ এগৰাকী অশ্বাৰোহী আছিল আৰু ২০১৬ গ্ৰীষ্মকালীন অলিম্পিকত প্ৰতিযোগিতা কৰাৰ সপোন দেখিছিল। যদিও তেওঁ ইকুইটেচন শাখাত অংশগ্ৰহণ কৰিছিল, যি অলিম্পিক শাখা নহয়।

২০১২ চনত হাদিদ, তেওঁৰ মাতৃ আৰু ভাতৃৰ সৈতে একেলগে দীৰ্ঘমেয়াদী লাইম ৰোগ নিৰ্ণয় কৰা হয়। উচ্চ বিদ্যালয়ত পঢ়ি থকা সময়ত হাদিদে মনোযোগ সংক্ৰান্ত সমস্যাৰ সন্মুখীন হয় আৰু তেওঁক ADHD ৰোগ ধৰা পৰে। তেওঁক Adderall ঔষধ প্ৰদান কৰা হৈছিল, কিন্তু তাৰ ফলস্বৰূপে তেওঁ এনোৰেক্সিয়া ৰোগত ভুগিবলৈ আৰম্ভ কৰে।

তথ্যসূত্ৰ

বাহ্যিক সংযোগ

শ্ৰেণী:মডেল
শ্ৰেণী:আমেৰিকা যুক্তৰাষ্ট্ৰৰ ব্যক্তি